*****

ΚΑΝΟΝΙΣΜΟΣ (ΕΟΚ) αριθ. 2303/83 ΤΗΣ ΕΠΙΤΡΟΠΗΣ

της 5ης Αυγούστου 1983

σχετικά με την τέταρτη τροποποίηση του κανονισμού (ΕΟΚ) αριθ. 1978/80 περί των λεπτομερειών εφαρμογής των ειδικών μέτρων για τους σπόρους σόγιας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1614/79 του Συμβουλίου της 24ης Ιουλίου 1979 περί προβλέψεως ειδικών μέτρων για τους σπόρους σόγιας (1), όπως τροποποιήθηκε τελευταία από τον κανονισμό (ΕΟΚ) αριθ. 1984/82 (2), και ιδίως το άρθρο 2 παράγραφος 6, το άρθρο 3 τρίτο εδάφιο και το άρθρο 4,

Εκτιμώντας:

ότι ο κανονισμός (ΕΟΚ) αριθ. 2251/83 του Συμβουλίου (3) παρέτεινε για ένα έτος την εφαρμογή των γενικών κανόνων του καθεστώτος ενίσχυσης για τους σπόρους σόγιας που προβλέπονται από τον κανονισμό (ΕΟΚ) αριθ. 1724/80 (4), επιφέροντας συγχρόνως σ' αυτόν ορισμένες τροποποιήσεις· ότι είναι απαραίτητο να προσαρμοστούν οι λεπτομέρειες εφαρμογής αυτού του καθεστώτος που προβλέπονται από τον κανονισμό (ΕΟΚ) αριθ. 1978/80 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2650/82 (6)·

ότι συντρέχει λόγος, για την περίοδο εμπορίας 1983/84, να καθοριστεί η πλέον αντιπροσωπευτική περίοδος για τη διάθεση των κοινοτικών σπόρων σόγιας· ότι, αφού ληφθεί υπόψη ο προβλεπόμενος ρυθμός διάθεσης για την εν λόγω περίοδο εμπορίας, δύναται να θεωρηθεί η περίοδος από 1ης Οκτωβρίου 1983 μέχρι 31 Μαρτίου 1984 ως η πιο αντιπροσωπευτική·

ότι, αφού ληφθεί υπόψη η ιδιαίτερη κατάσταση της παραγωγής των σπόρων σόγιας στα υπερπόντια γαλλικά διαμερίσματα, είναι απαραίτητο να καθοριστεί μια άλλη περίοδος που θεωρείται ως η πιο αντιπροσωπευτική για τη διάθεση των σπόρων σόγιας που συγκομίζονται σ' αυτά τα διαμερίσματα·

ότι το άρθρο 4 παράγραφος 1 του κανονισμού (ΕΟΚ) αριθ. 1978/80 προβλέπει τις ενδείξεις που πρέπει να εμφαίνονται στα λογιστικά βιβλία «ύλης» του πρώτου αγοραστή· ότι, αφού ληφθεί υπόψη η πείρα που αποκτήθηκε, πρέπει να προσδιοριστούν περισσότερο αυτές οι ενδείξεις·

ότι το άρθρο 2 στοιχείο γ) του κανονισμού (ΕΟΚ) αριθ. 1724/80 προβλέπει, ως προϋπόθεση για τη χορήγηση της κοινοτικής ενίσχυσης, την υποβολή, από τον πρώτο αγοραστή, στον αρμοδιο οργανισμό του Κράτους μέλος, ορισμένων δηλώσεων· ότι πρέπει, για λόγους διοικητικής απλοποίησης, να επιτραπεί στο ενδιαφερόμενο Κράτος μέλος να αποφασίσει για τη μορφή αυτών των δηλώσεων·

ότι, για να διευκολυνθεί η σωστή διαχείριση του καθεστώτος ενίσχυσης, είναι απαραίτητο να γνωστοποιήσουν τα Κράτη μέλη στην Επιτροπή ορισμένα στοιχεία σχετικά με την ενίσχυση·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1978/80 τροποποιείται ως εξής:

1. Το άρθρο 1 αντικαθίσταται από το εξής κείμενο:

«Άρθρο 1

Η πιο αντιπροσωπευτική περίοδος για τη διάθεση των κοινοτικών σπόρων σόγιας, η οποία αναφέρεται στο άρθρο 3 του κανονισμού (ΕΟΚ) αριθ. 1614/79, εκτείνεται από την 1η Οκτωβρίου 1983 έως τις 31 Μαρτίου 1984 και, επιπλέον, όσον αφορά τα υπερπόντια γαλλικά διαμερίσματα, εκτείνεται από τις 16 έως τις 31 Αυγούστου 1984.»

2. Η παράγραφος 1 του άρθρου 2 αντικαθίσταται από το εξής κείμενο:

«1. Κατά τη διάρκεια της περιόδου από 1ης Οκτωβρίου 1983 έως 31 Μαρτίου 1984, η τιμή της διεθνούς αγοράς σπόρων σόγιας προσδιορίζεται δύο φορές το μήνα. Επιπλέον, η τιμή της διεθνούς αγοράς προσδιορίζεται, επίσης, για την περίοδο από 16 έως 31 Αυγούστου 1984.»

3. Η παράγραφος 1 του άρθρου 4 αντικαθίσταται από το εξής κείμενο:

«1. Ο πρώτος αγοραστής τηρεί ξεχωριστά λογιστικά βιβλία «ύλης » για τους σπόρους σόγιας που έχουν συγκομιστεί στην Κοινότητα και τους σπόρους σόγιας που έχουν εισαχθεί, τα οποία πρέπει τουλάχιστον να περιλαμβάνουν:

- τις ποσότητες που εισήλθαν με ένδειξη του καθαρού βάρους του προϊόντος ως έχει, καθώς και, στην περίπτωση προϊόντων που συγκομίστηκαν στν Κοινότητα, της περιεκτικότητας σε υγρασία και ξένα σώματα,

- τις μετακινήσεις προϊόντων ανάμεσα στους χώρους ή αποθήκες της επιχείρησης,

- τις ποσότητες των προϊόντων που εξήλθαν από την επιχείρηση ή μεταποιήθηκαν,

- τα τιμολόγια ή ισοδύναμα έγγραφα τόσο για τα προϊόντα που αγοράστηκαν όσο και για τα προϊόντα που πωλήθηκαν.

Επιπλέον, η επιχείρηση είναι υποχρεωμένη να θέτει τη λογιστική αποθήκη της στη διάθεση του οργανισμού που έχει ορίσει το Κράτος μέλος.»

4. Η παράγραφος 1 του άρθρου 5 αντικαθίσταται από το εξής κείμενο:

«1. Η σύμβαση που αναφέρεται στο άρθρο 2 στοιχείο β) του κανονισμού (ΕΟΚ) αριθ. 1724/80 συνάπτεται γραπτώς. Πρέπει να κατατεθεί πριν από τις 31 Αυγούστου 1983 στον αρμόδιο οργανισμό του Κράτους μέλους στο οποίο θα συγκομιστούν οι σπόροι.»

5. Παρεμβάλλεται το άρθρο 5α:

«Άρθρο 5α

Η μορφή που πρέπει να πάρουν οι δηλώσεις που αναφέρονται στο άρθρο 2 στοιχείο γ) του κανονισμού (ΕΟΚ) αριθ. 1724/80 καθορίζεται από το ενδιαφερόμενο Κράτος μέλος.»

6. Το άρθρο 11 αντικαθίσταται από το εξής κείμενο:

«Άρθρο 11

Όταν η αίτηση ενίσχυσης, που αναφέρεται στο άρθρο 3 του κανονισμού (ΕΟΚ) αριθ. 1724/80, κατατεθεί πριν από την 1η Οκτωβρίου 1983, το ποσό της ενίσχυσης που χορηγείται είναι εκείνο που ισχύει την 1η Οκτωβρίου 1983.»

7. Στο άρθρο 12, η παράγραφος 2 αντικαθίσταται από το εξής κείμενο:

«2. Τα Κράτη μέλη παραγωγής ανακοινώνουν στην Επιτροπή:

α) το αργότερο στις 31 Οκτωβρίου 1983, τον αριθμό των κατατεθέντων συμβολαίων και τη συνολική έκταση που αναγράφεται στα συμβόλαια·

β) το αργότερο στις 30 Απριλίου 1984, τις ποσότητες για τις οποίες έχει ζητηθεί ενίσχυση·

γ) το αργότερο στις 30 Νοεμβρίου 1984, τις ποσότητες για τις οποίες έχει χορηγηθεί ενίσχυση.»

8. Το άρθρο 11α αντικαθίσταται από εξής κείμενο:

«Άρθρο 11α

1. Η ενίσχυση που χορηγείται για τους σπόρους σόγιας που συγκομίστηκαν στα υπερπόντια γαλλικά διαμερίσματα:

- κατά τη διάρκεια του πρώτου εξαμήνου του 1984, είναι αυτή που εφαρμόζεται από τις 16 Μαρτίου 1984,

- κατά τη διάρκεια του δεύτερου εξαμήνου του 1984, είναι αυτή που εφαρμόζεται από τις 16 Αυγούστου 1984.

2. Κάθε παραγωγός σπόρων σόγιας στα υπερπόντια γαλλικά διαμερίσματα υποβάλλει στις αρμόδιες αρχές, για κάθε συγκομιδή και πριν από τις ημερομηνίες που καθορίζονται από τη Γαλλία, δηλώσεις όσον αφορά την έκταση που έχει σπαρθεί με σόγια, καθώς και τη συγκομισθείσα παραγωγή.

3. Η Γαλλία ανακοινώνει στην Επιτροπή τις αποδόσεις σε σπόρους σόγιας οι οποίες διαπιστώθηκαν στα διάφορα υπερπόντια διαμερίσματα και οι οποίες διαφοροποιούνται, ανάλογα με τον τρόπο της εφαρμοζόμενης καλλιέργειας, πριν από τις 15 Μαΐου και τις 15 Οκτωβρίου 1984.»

9. Στο άρθρο 12, η παράγραφος 4 αντικαθίσταται από το εξής κείμενο:

«4. Η Γαλλία ανακοινώνει στην Επιτροπή, το αργότερο στις 31 Δεκεμβρίου 1983 και στις 31 Μαΐου 1984, τον συνολικό αριθμό των εκτάσεων που αποτέλεσαν αντικείμενο δηλώσεων των παραγωγών σόγιας στα γαλλικά υπερπόντια διαμερίσματα.»

10 .Στο άρθρο 14, το δεύτερο εδάφιο αντικαθίσταται από το εξής κείμενο:

«Εφαρμόζεται για τους σπόρους σόγιας που συγκομίστηκαν κατά τη διάρκεια της περιόδου 1983/84.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Βρυξέλλες, 5 Αυγούστου 1983.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 190 της 28. 7. 1979, σ. 8.

(2) ΕΕ αριθ. L 215 της 23. 7. 1982, σ. 7.

(3) ΕΕ αριθ. L 216 της 6. 8. 1983, σ. 1.

(4) ΕΕ αριθ. L 170 της 3. 7. 1980, σ. 1.

(5) ΕΕ αριθ. L 192 της 26. 7. 1980, σ. 25.

(6) ΕΕ αριθ. L 280 της 2. 10. 1982, σ. 6.